Sony Ericsson piedāvā jaunu Walkman mobilo tālruni, kas paredzēts jauniešiem. Tas ir aprīkots ar iebūvētiem stereo skaļruņiem, un preses relīzē SE produktu mārketinga menedžere Aleksandra Kardona apgalvo, ka tas piepilda jauniešu vēlmi pēc augstas kvalitātes skaņas.
Atbīdāmais SE W395 gan nepiedāvā neko neredzētu – mūzikas taustiņi, FM radio, komplektā ar tālruni ir 1GB atmiņas karte un HPM-64 stereo austiņas. Nezināmos dziesmu nosaukumus vai izpildītājus lietotājs var noskaidrot ar TrackID™ servisa palīdzību, savukārt pielāgot tālruni savai gaumei var lejupielādējot fona attēlus un zvanu toņus ar PlayNow™.
[img]/images/upload/20090211152824.jpg[/img]
Tālrunis aprīkots ar 2 megapikseļu kameru, 2 collu displeju un Bluetooth savienojamību. Tālrunis atbalsta MP3 un ACC mūzikas failus. Tā izmērs ir 96 x 47 x 14.9 mm, svars – 96g.
[img]/images/upload/20090211153259.jpg[/img]
Tālrunis tirgū nonāks jau šī gada pirmajā ceturksnī. Cena vēl nav paziņota, taču spriežot pēc mārketinga menedžeres vārdiem, tālruņa mērķauditorijai tas būšot pa kabatai. Vairāk informācijas [url=http://www.sonyericsson.com/cws/corporate/press/pressreleases/pressreleasedetails/key.PressResource.W395_press_release_final-20090210]šeit[/url].